Diari Oficial de la Generalitat Valenciana


Sumari del DOGV 4414, del 09-01-2003 (2002/14448)

RESOLUCIÓ de 27 de desembre de 2002, de la Secretaria General de la Conselleria de Cultura i Educació, per la qual es crea un registre auxiliar per a la Comissió Valenciana d'Acreditació i Avaluació de la Qualitat del Sistema Universitari Valencià, sítia a la plaça del Carme, número 4, de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14700


Data del document
:   27-12-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Comissió Valenciana d'Acreditació i Avaluació de la Qualitat En El Sistema Universitari Valencià
    * registre de documents

RESOLUCIÓ de 27 de desembre de 2002, de la Secretaria General de la Conselleria de Cultura i Educació, per la qual es crea un registre auxiliar per a la Comissió Valenciana d'Acreditació i Avaluació de la Qualitat del Sistema Universitari Valencià, sítia a la plaça del Carme, número 4, de València. [2002/A14560]
  
La Comissió Valenciana d'Acreditació i Avaluació de la Qualitat del Sistema Universitari Valencià va ser creada per la Llei 5/2002, de 19 de juny, de la Generalitat Valenciana com a òrgan d'acreditació i avaluació externa de les activitats docents i investigadores, programes, servicis, ensenyances, centres i institucions i professorat del sistema universitari valencià.
  
La Comissió Valenciana d'Acreditació i Avaluació de la Qualitat del Sistema Universitari Valencià actua segons els principis d'independència, objectivitat i publicitat i es troba adscrita orgànicament a la Conselleria de Cultura i Educació.
  
L'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, disposa que els òrgans administratius portaran un registre general per a l'assentament d'escrits o comunicacions presentats o rebuts en qualsevol unitat administrativa pròpia, del qual es podran crear registres auxiliars a fi de facilitar la presentació d'escrits i comunicacions. Estos registres auxiliars hauran d'instal·lar-se en suport informàtic i el sistema haurà de garantir la integració informàtica en el registre general de les anotacions efectuades en aquells.
  
Així mateix, l'article 2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, en l'apartat primer disposa que cada conselleria en què s'estructura l'administració de la Generalitat Valenciana haurà de tindre un registre general, i en l'apartat segon assenyala que els secretaris generals de les conselleries podran establir registres auxiliars en aquelles unitats administratives de les seues respectives conselleries quan així ho consideren necessari, tenint en compte el volum o la naturalesa de l'activitat que porten a cap, o quan la seua absència estiguera implicant un nombre rellevant de desplaçaments dels ciutadans des de la dita unitat a les de registre general prèviament existents.
  
La seu del servicis centrals de la Conselleria de Cultura i Educació es troba a l'avinguda de Campanar, número 32, de València, i és en esta adreça on es troba el registre general de la Conselleria, no obstant això la Comissió Valenciana d'Acreditació i Avaluació de la Qualitat del Sistema Universitari Valencià es troba ubicada en la plaça del Carme, número 4, de València. Este fet pot dificultar la presentació de documents o comunicacions per part dels ciutadans.
  
A fi de facilitar als ciutadans la presentació d'escrits o comunicacions, es fa aconsellable la creació d'un registre auxiliar per a la Comissió Valenciana d'Acreditació i Avaluació de la Qualitat del Sistema Universitari Valencià.
  
Vistos l'informe favorable de l'Àrea Jurídica i l'informe del director general d'Ensenyaments Universitaris, segons el qual, d'acord amb l'article 28 bis del Text Refós de la Llei d'Hisenda Pública de la Generalitat Valenciana, la creació d'este registre auxiliar no comporta un increment de despesa, i en virtut d'allò que s'ha disposat per l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i l'article 2.2 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'administració de la Generalitat Valenciana, resolc:
  
Primer
  
La creació d'un registre auxiliar per a la Comissió Valenciana d'Acreditació i Avaluació de la Qualitat del Sistema Universitari Valencià que es troba ubicada a la plaça del Carme, número 4, de València. Este registre és auxiliar del registre general de la Conselleria de Cultura i Educació i a este últim es troba vinculat.
  
Segon
  
La instal·lació d'este registre auxiliar es farà en suport informàtic i el sistema haurà de garantir la integració informàtica en el registre general de la Conselleria de Cultura i Educació de les anotacions efectuades en el registre auxiliar.
  
Tercer
  
El registre auxiliar de la Comissió Valenciana d'Acreditació i Avaluació de la Qualitat del Sistema Universitari Valencià haurà d'ajustar el seu funcionament a la legislació aplicable en la matèria.
  
DISPOSICIÓ FINAL
  
Esta resolució entrarà en vigor el mateix dia de la seua publicació en el Diari Oficial de la Generalitat Valenciana.
  
De conformitat amb els articles 114 i 115 de la Llei de Règim Jurídic de les Administracions Públiques i del Procediment Administratiu Comú, contra esta resolució, que no posa fi a la via administrativa, es podrà interposar recurs d'alçada davant del conseller de Cultura i Educació en el termini d'un mes comptat des de l'endemà de la seua publicació.
  
València, 27 de desembre de 2002
  
El secretari general de la Conselleria de Cultura i Educació,